27.6.2014 Jurnalul Oficial al Uniunii Europene L 189/161 DIRECTIVE DIRECTIVA 2014/64/UE A PARLAMENTULUI EUROPEAN ȘI A CONSILIULUI din 15 mai 2014 de modificare a Directivei 64/432/CEE a Consiliului în ceea ce priveşte bazele de date electronice care fac parte din rețelele de supraveghere din statele membre PARLAMENTUL EUROPEAN ȘI CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 43 alineatul (2), având în vedere propunerea Comisiei Europene, după transmiterea proiectului de act legislativ către parlamentele naționale, având în vedere avizul Comitetului Economic şi Social European ()), hotărând în conformitate cu procedura legislativă ordinară (?), întrucât: (1) Directiva 64/432/CEE a Consiliului (?) se aplică schimburilor comerciale de bovine şi porcine în interiorul Uniunii. Directiva respectivă prevede că autoritatea competentă dintr-un stat membru poate institui un sistem de reţele de supraveghere. Aceste rețele includ o bază de date electronică care urmează să conțină cel puțin o serie de elemente prevăzute de Directiva 64/432/CEE, inclusiv identificarea codului fiecărui animal. ( Regulamentul (CE) nr. 1760/2000 al Parlamentului European și al Consiliului (*) stabileşte un sistem de identificare şi înregistrare a bovinelor. Acesta impune, ca regulă generală, ca cele două mijloace oficiale de identificare alocate unui animal să poarte acelaşi cod de identificare. Cu toate acestea, în timpul fazei inițiale de adaptare la utilizarea dispozitivelor electronice de identificare ca mijloace oficiale de identificare, nu se poate exclude faptul că, în anumite cazuri, constrângerile tehnice legate de configurația codului original de identificare al unui animal ar putea împiedica reproducerea codului respectiv pe un dispozitiv electronic de identificare. Această situație ar putea apărea atunci când caracterele care formează codul de identificare existent al unui animal împiedică convertirea codului respectiv în format electronic. Prin urmare, Regulamentul (CE) nr. 1760/2000 prevede derogări tranzitorii specifice pentru a permite aplicarea unui dispozitiv electronic de identificare şi în cazul acestor animale, cu condiția să fie asigurată trasabilitatea completă şi ca animalele să poată fi identificate individual, inclusiv exploatația în care s-au născut. Posibilitatea de a utiliza astfel de dispozitive electronice de identificare ar trebui să se reflecte în lista elementelor bazelor de date electronice prevăzute în Directiva 64/432/CEE. (3)  Din motive de coerență a legislaţiei Uniunii, tipul de dispozitiv electronic de identificare, atunci când este aplicat la animale, ar trebui, de asemenea, adăugat în lista elementelor care trebuie incluse în bazele de date electronice prevăzute în Directiva 64/432/CEE. () JO C 43, 15.2.2012, p. 64. (?)) Poziţia Parlamentului European din 2 aprilie 2014 (nepublicată încă în Jurnalul Oficial) și Decizia Consiliului din 6 mai 2014. (') Directiva 64/432/CEE a Consiliului din 26 iunie 1964 privind problemele de inspecţie veterinară care afectează schimburile intra- comunitare cu bovine şi porcine (JO 121, 29.7.1964, p. 1977|64). () Regulamentul (CE) nr.1760/2000 al Parlamentului European şi al Consiliului din 17 iulie 2000 de stabilire a unui sistem de identificare și înregistrare a bovinelor și privind etichetarea cărnii de vită și mânzat şi a produselor din carne de vită și mânzat și de abrogare a Regulamentului (CE) nr. 820/97 al Consiliului O L 204, 11.8.2000, p. 1).